### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Etableringsudgifter til omstigningsfaciliter, parkering til cykler og biler ved knudepunkter i Den kollektive trafik.

Driftsudgifter til flere busruter og hyppigere afgange i oplandet. Også til at køre på tværs af den højklassede trafiks (Letbane og BRT-busser) korridorer

Hvad vil vi gerne opnå? Hvorfor stilles forslaget?

Vi vil gerne have flere bilister over i den kollektive trafik og over på cyklen.

Hvad enten det er bilisten på vej til arbejde, skole eller fritidsaktiviteter.

Xenia Schou er usundt for helbred og miljø.

Vi vil gøre de attraktivt at bruge cykel og kollektiv trafik. Vi vil befri især den indre by for biler.

For at det kan være det, skal faciliteterne være der. Busruter i oplandet er nedlagt for at finansiere letbanen. De ruter skal op igen og de skal forbindes med A linjer og Letbane med omstigning.

Der skal være faciliteter ved omstigningsstederne, knudepunkterne så man kan stige om fra cykel, bil, bus, letbane ubesværet. Faciliteter i form af parkeringspladser til cykler og biler, let adgang til udlejningscykler og faciliteter til at gøre evt. ventetid behagelig. F.eks. toiletter, grønt, bænke og lege- / motionsredskaber

Jf ”Fremtidens højklassede kollektive trafik” [adresse] den 27.4. 2022, så vil disse tiltag fremme cyklisme, som ellers iflg. nylig undersøgelse er i tilbagegang

Hvem, hvad, hvordan og hvor mange ressourcer

Der ønskes en anslået udgift til optimering af 10 knudepunkter og bud på hvilke 10 knudepunkter, det kunne være fornuftigt at starte med. Evt. knudepunkter hvor der i forvejen er planlagt anlægsarbejder, som regnvandshåndteringsprojekter eller etablering af bypark.

Der ønskes et overblik over hvad udgiften vil være til at genoprette de busruter og afgange der er nedlagt de seneste 10 år.